

H O T Ă R Â R E

**privind aprobarea indicatorilor de performanță financiari și nefinanciari pentru administratorii societății Univers T S.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 194 din 18.10.2022 privind aprobarea indicatorilor de performanță financiari și nefinanciari pentru administratorii societății Univers T S.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 41.462/2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 41.464/2022 şi de Avizul cu nr. 41.462 din 21.10.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) și alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii privind societățile nr. 31/1990, republicată, cu modificările şi completările ulterioare;
* art. 3 pct. 2 lit. f), ale art. 29 alin. (11) și ale art. 37 alin. (2) din Ordonanța de urgență a guvernului nr. 109/2011 privind guvernanța corporativă a întreprinderilor publice, aprobată prin Legea nr. 111/2016, cu modificările și completările ulterioare;
* Anexei nr. 2 la Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011 privind guvernanța corporativă a întreprinderilor publice;
* art. 5 alin. (2) - (5) din Hotărârea Consiliului Județean Cluj nr. 55/2022 privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj;
* art. 3 din Hotărârea Consiliului Județean Cluj nr. 217/2021 privind declanșarea procedurii de selecție a membrilor consiliului de administrație de la unele întreprinderi publice aflate sub autoritatea Consiliului Județean Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă indicatorii de performanță financiari și nefinanciari pentru administratorii societății Univers T S.A. și ponderile indicatorilor cheie de performanță (ICP) conform **anexei** care face parte integrantă din prezenta hotărâre.

**Art. 2.** Se aprobă componenta variabilă și parametrii de plată ai componentei variabile a remunerației pentru administratorii societății Univers T S.A., respectiv valoarea a 3 (trei) indemnizații fixe nete lunare, care se va acorda anual, în funcție de gradul de îndeplinire a indicatorilor, astfel:

1. pentru îndeplinirea indicatorilor minim 100% se acordă componenta variabilă;
2. pentru îndeplinirea indicatorilor sub 100% nu se acordă componenta variabilă.

**Art. 3.** Se aprobă completarea contractelor de mandat ale administratorilor societății Univers T S.A., prin act adițional, cu următoarele elemente:

1. componenta variabilă a remunerației și parametrii de plată ai componentei variabile stabilite conform art. 2.
2. indicatorii de performanță financiari și nefinanciari stabiliți conform art. 1, care constituie anexă la contractul de mandat.

**Art. 4.** Se mandatează domnul Marius Mînzat-vicepreşedinte al Consiliului Judeţean Cluj- să semneze, în numele și pentru Consiliul Județean Cluj, actele adiționale, inclusiv anexele la acestea, încheiate cu administratorii societății Univers T S.A.

**Art. 5.**Cu punererea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanţe, Resurse Umane; domnul Marius Mînzat-vicepreşedinte al Consiliului Judeţean Cluj, precum și societatea Univers T S.A. și administratorii acesteia.

**Art. 6.** Prezenta hotărâre se comunică domnului Marius Mînzat-vicepreşedinte al Consiliului Judeţean Cluj-; Direcţiei Generale Buget-Finanțe, Resurse Umane; societății Univers T S.A.; administratorilor Univers T S.A., precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 189 din 31 octombrie 2022**

*Prezenta hotărâre a fost adoptată cu 26 voturi “pentru”, 6 voturi “împotrivă” și 3 “abțineri”, iar 2 membrii ai Consiliului județean nu au votat, fiind astfel respectate prevederile legale privind majoritatea de voturi necesară.*